
Esselamu Alejkum we rahmetullah.  

Desilo mi se da sam uzeo ***[mesh](https://pitajucene.com/search/mesh/questions/ "Pretraži pitanja o meshu")*** po čarapama nakon što su prošla 24 sata od trenutka kada sam prvi put uzeo mesh po šarapama. To se desilo u zaboravu i sa tim abdestom sam klanjao ***[sabah](https://pitajucene.com/search/sabah/questions/ "Pretraži pitanja o sabah")*** i ***[podne](https://pitajucene.com/search/Podne/questions/ "Pretraži pitanja o Podne namazu")*** ***[namaz](https://pitajucene.com/search/Namaz/questions/ "Pretraži pitanja o namazu")***, da li sam duzan naklanjati ta dva namaza?


* 
* 
* 
* 
* 
* 
* 

 
VALJANOST NAMAZA NAKON ISTEKA MESHA

Alejkumusselam ve rahmetullahi ve berekatuhu.


Hvala Allahu i neka je salat i selam na posljednjeg vjerovjesnika, a zatim:


Bilježi Muslim u svom Sahihu od Alije, radijallahu anhu, da je rekao: „Vjerovjesnik, sallallahu alejhi ve sellem, je odredio u potiranju po mestvama tri dana i tri noći za musafira, a dan i noć za onog ko nije musafir“.


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** ukazuje da je vremenski period potiranja po mestvama i čarapama tri dana i tri noći za musafira, a dan i noć za onog ko nije ***[musafir](https://pitajucene.com/search/musafir/questions/ "Pretraži pitanja o musafiru")***. Ovo je stav džumhura (većine) učenjaka od ashaba, tabi’ina i onih koji su došli poslije njih.


Iz ovoga proizilazi da onaj ko učini potiranje po čarapama nekon što prođe dan i noć (24) od prvog potiranja da mu je uzimanje mesha neispravno (batil). A to dalje znači da su mu i ***[abdest](https://pitajucene.com/search/Abdest/questions/ "Pretraži pitanja o abdestu")*** i namazi koje klanja u tom stanju ništavni i nevažeći. To jest, on treba naklanjati namaze koje je klanjao u tom stanju.


Ako je to uradio iz zaborava, to ne mijenja ***[propis](https://pitajucene.com/search/Propis/questions/ "Pretraži pitanja o propisima")*** obaveze naklanjavanja namaza. Jer zbog zaborava osoba nema grijeha, ali time ne spada obaveza da naklanja namaze.


U hadisu kojeg prenosi Ibn Abbas, radijallahu anhuma, je došlo da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: „Zaista je Allah oprostio mom Ummetu ono što se uradi greškom, iz zaborava i u prisili“. Bilježi ga Ibn Madže, Ahmed, Hakim, Bejheki i Darekutni. Vjerodostojnim i prihvatljivim su ga ocijenili Hakim, Ibn Hibban, Ibn Hazm,Zehebi, Nevevi i Ibn Hadžer, Ahmed Šakir, Albani i Šuajb Arnaut.


Ovaj hadis ukazuje da ono što se uradi greškom, iz zaborava ili u prisili da u tome nema grijeha. Ali time osoba nije oslobođena od nadoknade štete koja se učini ili vršenja ibadeta koji se izostave u takvom stanju.


Prema tome, ti si dužan naklanjati ta dva namaza, ***[sabah](https://pitajucene.com/search/sabah/questions/ "Pretraži pitanja o sabah")*** i ***[podne](https://pitajucene.com/search/Podne/questions/ "Pretraži pitanja o Podne namazu")***, jer si ih klanjao bez valjanog abdesta, s tim da u tome nemaš grijeha.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


